BioNTech

Biopharmaceutical New Technologies SE, eller BioNTech, er et tysk børsnotert legemiddelselskap, som utvikler og produserer immunterapeutiske medikamenter mot fremfor alt kreft. BioNTech ble grunnlagt i 2008 i Mainz i Tyskland for å utvikle og produsere legemidler mot kreft. Selskapet har hovedkontor i Mainz og har i Tyskland datterselskap i Idar-Oberstein, Berlin, Planegg-Martinsried i München og Neuried. I Cambridge i Massachusetts i USA er det forskningsverksomhet innen det i 2000 ervervede selskapet Neon Therapeutics, og likeså i et annet datterselskap i San Diego i California i USA. Coronavirus BioNTech inngikk i mars 2020 et samarbeid med det kinesiske legemiddelselskapet Fosun Pharmaceuticals om utvikling av en covid-19-vaksine. Om vaksinen blir vellykket, kommer den til å markedsføres av Fosun i Kina, mens BioNTech skal selge det i andre land. Samarbeid om vaksineutvikling ble også innledet med Pfizer. Positive resultater fra fase 1-2 ble redegjort for i juli 2020. Selskapet planla i juli 2020 å innlede fase 2b/3-forsøk fra senest i august. Referanser Eksterne lenker BioNTechs nettsted